**ЗАМЕНИЦЕ**

|  |  |
| --- | --- |
|  | * Заменице су речи које замењују именице и придеве или упућују на нешто њима означено. Могу се мењати по роду, броју, падежу, а неке имају и обележје лица.
* На основу тога коју службу имају у реченици и шта означавају, заменице се деле у неколико врста. Неке заменице имају у реченици исту службу као именице, а неке као придеви и на основу тога се деле у две велике групе: именичке и придевске. И именичке и придевске заменице подељене су према значењу у више подврста.
 |
|  | * **Именичке** заменице деле се на **личне** и  **неличне**.

**Личне**  **заменице** упућују на говорника, саговорника, лица која не учествују у говорној ситуацији или предмете о којима говоримо (ја, ти, он, она, оно). Такође, оне упућују и на множину која укључује и говорника, саговорника или лица која је учествују у говорној ситуацији (ми, ви, они). Лична заменица за свако лице (себе, се) употребљава се само за упућивање на бића. **Промена личних заменица.** Личне заменице мењају се по падежима и у једнини и у множини. Лична заменица *себе, се* нема облике за род и има само облике једнине којима упућује и на једно и на више лица (Користити табелу промена из *Граматике* стр. 96 и 97.) **Неличне заменице**  се по значењу деле на упитно-односне, одричне, опште и неодређене. **Упитно-односне** именичкезаменице су *ко* ‒ за лица*, шта* ‒ за ствари (*што* ‒ старији облик). Ове заменице имају упитно значење када су у упитним реченицама, а односно значење када су у зависним односним реченицама (Ко је дошао? / Ко пева, зло не мисли.) Уобичајена питања за падеже заправо су падежни облици ових заменица:ко штакога чегакоме чемукога шта/што/ /ким(е) чим(е)коме чемуУпитно‒односним заменицама за лица и ствари (ко, шта, што) граде се неодређене, опште и одричне неличне заменице.**Неодређеним** заменицама означава се да су радњом обухваћене непознате особе, предмети и појаве. Граде се додавањем наставка не- испред употно-односних именичких заменица (неко, нешто).**Општим**  заменицама означава се да је неком радњом обухваћена свака особа, предмет, појава. Граде се додавањем наставка сва- испред упитно-односних именичких заменица (свако, свашта). **Одричним** заменицама означава се да неком радњом није обухваћена ниједна особа, предмет, појава. Граде се додавањем наставка ни- испред упитно-односних именичких заменица.Према истраживањима професорке В. Ломпар постоје и неличне именичке заменице које се не могу сврстати ни у једну од ових група, а грађене су такође од упитно-односних именичких заменица (ико, ишта, било ко, ма ко, ма шта, шта год...).**Промена неличних заменица.** Све неличне именичке заменице мењају се по падежима, а промена је иста као код  *ко* и *шта.** **Придевске заменице**. У њих спадају присвојне, показне, упитно-односне, неодређене и опште заменице.

**Присвојне** заменице казују коме лицу нешто припада (првом ‒ *мој/наш*, другом ‒ *твој/ваш...*). Добијају се као одговор на питање ЧИЈИ? **Присвојна заменица за свако лице** (свој)упућује на припадност субјекту и тада замењује све остале присвојне заменице, без обзира на лице (Да ли си спаковала *своје* ствари? Ми смо *своје* спаковали.)\*Подела присвојних заменица представљена је у табели у *Граматици* (стр. 99). **Показне заменице** упућују на лице, предмет или неки други појам у близини говорника, саговорника или неког трећег лица (овај, ови, тај, ти, онај, они, овакав, онакав, оволики...). Добијају се одговором на питање КОЈИ? (упућивање на појам), КАКАВ? (упућивање на особину појма) и КОЛИКИ? (упућивање на величину појма).\* Подела показних заменица приказана је у табели у *Граматици*  на стр. 100. **Упитно-односне** придевске заменице (који, чији, какав и колики) имају упитно значење у упитним реченицама, а односно у односним реченицама (Који човек је добио награду? / То је онај човек који је добио награду.)\*Упитно-односне придевске заменице у једнини и множини мушког, женског и средњег рода представљене су у табели у *Граматици*  на стр. 100.**Неодређене** придевске заменице (неки, нечији, некакав, неколики) упућују на неку неодређеност (појма, његових особина или припадности појму). Граде се додавањем не- испред упитно-односних придевских заменица. \*Неодређене придевске заменице у једнини и множини мушког, женског и средњег рода представљене су у табели у *Граматици*  на стр. 100.**Одричним** придевским заменицама (никоји, ниједан, ничији, никакав, николики) нешто се одриче. Граде се додавањем наставка ни- испред упитно-односних придевских заменица. \*Одричне придевске заменице у једнини и множини мушког, женског и средњег рода представљене су у табели у *Граматици*  на стр. 102.**Општим** придевским заменицама (сваки, свачији, свакакав, сваколики) означава се нака свеобухватност појма, његових особина или припадности појму. Граде се додавањем сва- испред упитно-односних придевских заменица. \*Опште придевске заменице у једнини и множини мушког, женског и средњег рода представљене су у табели у *Граматици*  на стр. 102.Постоје и придевске заменице које се не могу сврстати ни у једну од ових група, а грађене су такође од упитно-односних именичких заменица (икоји, ичији, икакав, било који...).Придевске заменице, као и придеви, најчешће имају службу атрибута или именског дела предиката (Наша кућа је најлепша. / Кућа је наша.)**Промена придевских заменица.** Падежни наставци придевских заменица углавном су исти као код придева.  |
|  |  |

**ПРЕПИШИТЕ У СВЕСКЕ**

|  |
| --- |
| **Заменице****Именичке:** личне и неличне**Личне**  **заменице** (ја, ти, он, она, оно / ми, ви они //себе, се) **Неличне заменице**  - упитно-односне (ко, шта, што) ‒ не+упитно односна заменица - одричне (нико, ништа) ‒ ни+ упитно односна заменица - опште (свако, свашта) ‒ сва+ упитно односна заменица - неодређене (неко, нешто) ‒ не+ упитно односна заменица - ико, ишта, било ко, ма ко, ма шта, шта год **Промена**: иста као промена заменица КО и ШТА**Придевске заменице** - присвојне (мој, твој, његов / наш, ваш, њихов // себе, се) ‒ ЧИЈИ? - показне (овај, овакав, оволики, такав... ) ‒ КОЈИ?, КАКАВ?, КОЛИКИ? - упитно-односне (који, чији, какав, колики)  - одричне (никоји, ниједан, ничији, никакав, николики)  ‒ ни + упитно-односна заменица  - опште (сваки, свачији, свакакав, сваколики)  ‒ сва + упитно-односна заменица  - неодређене (неки, нечији, некакав, неколики)  ‒ не + упитно-односна заменица - икоји, ичији, икакав, било који **Промена**: иста као промена придева |